Karajaan Bungo Satangkai

Karajaan Bungo Satangkai ditagakan sajak abaik ka-5 hinggo patangahan abaik ka-14. Sasudah Karajaan Pasumayan Koto Batu salasai, Datuak Katumangguangan jo Datuak Parpatiah Nan Sabatang, duo badunsanak dari ibu jo bapak nan samo, managakan sabuah karajaan nan baru.

Datuak Katumangguangan managakan Karajaan Bungo Satangkai nan talatak di Sungai Tarab, kabupaten Tanah Datar kini, nan sabagai pardano mantari adolah Datuak Bandaro Putiah. Samantaro Datuak Parpatiah Nan Sabatang managakan Karajaan Dusun Tuo di Lima Kaum.. Idris, Abdul Samad (1990). Payung Terkembang. Kuala Lumpur: Pustaka Budiman. Ampera Salim, Zulkifli (2005). Minangkabau Dalam Catatan Sejarah yang Tercecer. Padang: Citra Budaya Indonesia. Kerajaan Kerajaan Pendahulu Pagaruyung, 25 Oktober 2009. Diakses pada 24 Januari 2026.

 Tagaknyo Karajaan Bungo Setangkai 
Sasudah bubarnyo Karajaan Pasumayan Koto Batu, Datuak Katumaggungan managakan Karajaan Bungo Satangkai. Karajaan Bungo Satangkai ko barado di Sungai Tarab, kabupaten Tanah Datar kini jo Datuak Bandaro Putiah sabagai pardano mantari karajaan tu. Pandirian Karajaan Bungo Satangkai dicaritokan dalam sabuah tambo, ikolah caritonyo: Tatkala akan pengulu dari pada mufakat isi nagari, ialah nan diterima dan dipakai dari pada Nabi Adam 'Alaihisalam, karena Adam itu jadi khalifah Allah artinya kuntullah atas dunia yakni Maka firman Allah ta'ala akan akan meluaskan Hukum diatas dunia maka firman Allah ta'ala akan Dalilnya:

"Inni jaa ilun fil ardhi khaliyfah.”

Bahwasannya Raja dalam bumi Mekah akan ganti aku, yakni Nabi Allah Adam 'alaihissalam akan meluaskan hukum pada sekalian alam segala hamba. Maka mulalah antaranya, maka banyaklah makhluk Allah dalam itu, maka laut itu-pun menyata-menyata jua maka menyuruhlah daulah yang di pertuan kepada Cati Bilang Pandai akan menjadi Tanah Datar.

Maka turunlah Raja ke Bungo Satangkai namanya tujuh orang lelaki ada tujuh orang perempuan. Maka menurutlah selapan lelaki dan selapan Perempuan. Kemudian dari itu maka kembali pulang ke Nagari Pariangan Balai Balairuang Panjang, maka mulalah antaranya maka beristri daulah yang pituan/pertuan kepada anaknya dari Cati, maka beranak seorang lelaki maka bernikah pula dengan Cati Bilang Pandai maka beranak dua orang lelaki, maka beranak pula perempuan empat orang. Maka Mulalah antaranya manusia itu maka mufakat diatas nagari maka dinikan/dinaikkan pengulu anak raja tadi ialah nan bergelar Datuk Ketumanggungan bernama Sutan Malik Besar. Maka nan dinikan/dinaikkan pula Datuk Sri Maharaja tiga sekali dunia itulah pengulu dalam Tanah Datar.

Maka berleburlah kepada hulu maka mendapiyati/mendapati kayu sebatang di tengah laut. Disangko juo (.....) seperti (.....)(.....) dan Lelaki serta (.....) basi. Maka berbalik pulang kepada Nagari Pariangan Balai Balairuang Panjang. Maka berkatalah Perpatih Sebatang kami kemudian dari itu maka berlebur pula lima orang lelaki dan lima orang perempuan maka kembali pula kepada tanah keraajajan/ kerajaan yaitu nan bernama Dusun Tuo. Maka kembali dirasa/diraja nan bergelar Perpatih Sebatang.

 Bakambangnyo Karajaan Bungo Satangkai 
Karajaan Bungo Satangkai nan dipimpin dek Datuk Katumaggungan jo wakilnyo Datuk Bandaro Putih dibantu dek 22 Koto yaitu Sungai Tarab Salapan Batua, 8 Koto Kapak Randai, 4 Koto Ekor Kapalo, 1 Koto Gombak, dan 1 Katitiran di Ujung Tanjuk. 

Sairiang jo bakambangnyo, Karajaan Bungo Setangkai mulai managakkan patahanan nan dipimpin dek saurang tokoh gagah dari Pariangan, Padang Panjang. Sasudah tu dilakukan pelantikan panghulu pertahanan dihadirikan Datuk Katumanggungan, Datuk Bandaro Putih, Datuk Pamuncak Alam Sati, dan Datuk Bandaro Kayo. Wakatu itu, sagalo jabatan di Karajaan Bungo Setangkai dipacik dek kelarasan Koto Piliang.

Karajaan Bungo Satangkai sadang bajalan elok, karajaan ko dibantu dek Datuak Bandaro Putih nan sangaik santiang dalam urusan pamarintahan, Datuak Pamuncak Alam Sari Batipuh sarato dalam manguasoi patahanan Datuak Pamuncak Alam Sati Batipuh, sarato Datuak Bandaro Kayo di Pariangan Padang.

Sasudah itu, karajaan tu disarahkan dek Datuk Katumaggungan kapado Datuk Bandaro Putih nan banamo Nun Alam, nan marupokan adiak padusinyo nan dinobatkan di tanah pennyambahan (tanah penambahan talatak di Sungai Tarab), di sinanlah Nun Alam mamacik gala rajo untuak partamo kalinyo. Babarapo taun kamudian Nun Alam pindah ka Bukit Batu Patah dan sajak itu karajaan Bungo Setangkai barubah namo manjadi karajaan Bukit Batu Patah.

 Asa Namo Bungo Satangkai 
Dalam sijarahnyo, namo Bungo Satangkai mulonyo karano Sri Maharaja Diraja manamukan satangkai bungo rancak nan di bawahnyo talatak batu nan laweh jo data yang panjang sapanjang tapak kaki Sri Maharaja Diraja. Dari iko, namo batu tu adolah "batu tapak tujuah".

Salain dari itu, ado banyak versi asa namo Bungo Setangkai, salah satunyo barasa dari istri Datuk Katumaggungan nan barasa dari Medan Bungo Setangkai di Gunuang Marapi dan kamudian namo itu diambiak dari itu, samantaro dari sumber lain namo Bungo Setangkai itu berasal dari Datuk Katumanggungan nan bajalan ka daerah Tantolan,  sasuah mangecek jo masyarakaik, ditamukan baso panduduak ko juo barasa dari katurunan kalompok nan dibaok Sri Maharaja Diraja kutiko mancari daerah baru, karano Datuk Katumaggungan pernah manduduki daerah di sabalah Tantolan ko banamo Binuang Sati, dek karano itu kaduo daerah ko disatukan jo kasapakatan kaduo balah pihak. Persatuan kaduo nagari iko manjadi pandahulu Nagari Sungai Tarab dan dibari namo Bunga Setangkai, hal iko karano kaduo nagari ko diibaratkan duo bungo nan dikabek basamo-samo di ciek batang, dengan kato lain nagari-nagari tasabuik disatukan jo satu pucuak pimpinan. Idris, Abdul Samad (1990). Payung Terkembang. Kuala Lumpur: Pustaka Budiman.

Namo Sungai Tarab barasa dari aia nan sajuak jo janiah nan mailia dari tarok atau batang Tarab di halaman rumah Datuak Katumanggungan, mambantuak sungai-sungai ketek. Maliek nan bak kian, Cati Bilang Pandai maagiah namo daerah tu Sungai Tarab. Karano kamakmuran sungai iko, mako namo Bungo Setangkai diganti jo namo Sungai Tarab dan namo Bungo satangkai indak dipakai lai. Idris, Abdul Samad (1990). Payung Terkembang. Kuala Lumpur: Pustaka Budiman.

 Hukum di Karajaan Bungo Satangkai 

 Mampatahankan Hukum Si Mumbang Jatuah Hukum 
Karajaan Bungo Satangkai di bawah pimpinan Datuak Katumangguangan tatap bapacik pado hukum lamo dari jaman Pasumayan Koto Batu yaitu Hukum Si Mumbang Jatuah. Babeda jo adiaknyo sabagai pamimpin Karajaan Dusun Tuo, tajadi parubahan Undang-undang Si Mumbang Jatuah manjadi Undang-undang Si Lamo-lamo, di mano apopun kaputusan nan ka diambiak talabiah dahulu dipikiakan sacaro hati-hati, apokah itu marugikan atau mambari manfaat. Hukuman nan alah dijatuahkan indak bisa langsuang dijalankan, tapi tapaso diagiah maso tenggang dulu supayo hukuman tu batua-batua mahukum urang nan basalah.

 Paraliahan Hukum di Wilayah Daulat Minangkabau 
Karano pabedaan pandapek iko, akhianyo manimbuakan sangketo antaro Datuak Katumangguangan jo Datuak Parpatiah Nan Sabatang . Untuang sangketo ko dapek ditanangan bakaik masuakan dari urang-urang cadiak pandai, dan dipastikan jo ikrar basamo nan ditandoi jo batu basurek Batu Batikam . Dalam pajanjian damai ko, disepakati pulo bawasonyo Hukum Silamo-lamo balaku pado saluruah wilayah badaulat Minangkabau, sarato adaik Bodi Chaniago jo adaik Koto Piliang buliah samo-samo balakunyo.

 Parliahan Hukum Undang-Undang Salanjuiknya 
Salanjuiknyo tajadi pulo parubahan manganai hukum, yaitu Hukum Si Lamo-lamo diganti jo Hukum Tariek Baleh. Contoh Undang-Undang Tariek Baleh yaitu:Salah tariek mangumbalikan

Salah cotok malantiengkan

Salah makan mamuntahkanHal iko manyiratkan baso saurang dapek maluruihkan kasalahannyo sabalun dihukum. Pado akhianyo, UU Tariek Baleh diubah baliak, yaitu UU Duo Puluah, nan dilaksanakan di seluruh Minangkabau, baiak di Lareh Koto Piliang maupun di Bodi Chaniago. Masih dipakai sabagai hukum adaik di nagari-nagari ko sampai kini.

Paralu diparatian baso pado maso Karajaan Bungo Satangkai nan di bawah pimpinan Datuak Katumangguangan, aturan-aturan adaik Minangkabau ditagakan untuak manjadi padoman kahidupan masyarakaik. Ikolah awal lahianyo paradaban Minangkabau, nan bakambang dari nagara nan kacau balau jo badaulat. Hal iko diikuti jo program malatieh, mancancang, jo manaruko, mangubah daerah gurun jo rawa-rawa manjadi sawah jo ladang.

 Karajaan Bungo Satangkai sabagai Pangatua Adaik Lareh Koto Piliang 
Salain manjadi karajaan badaulat jo pamarintahannyo surang, Karajaan Bungo Satangkai juo bafungsi sabagai pusek untuak maatur adaik Lareh Koto Piliang sampai akhia kadaulatan karajaan ko pado abaik ka-14, ditandoi dek Karajaan Pagaruyung nan muncua sasudahnyo dan sabagai juo manjadi pangatur regional untuak Adaik Minangkabau sacaro administratif nan indak hanyo tamasuak Lareh Koto Piliang, tapi juo Lareh Bodi Chaniago.

Jo kato lain, iko aratinyo ado pamindahan urusan adaik Lareh Koto Piliang dari Karajaan Bungo Satangkai ka Karajaan Pagaruyung, tapi sadoalah sumber urusan adaik bapusat di Pariangan, sasuai jo pepatah, "Baadaik ka Pariangan, barajo ka Pagaruyung".

 Rujuakan